Diari Oficial de la Generalitat Valenciana


Sumari del DOGV 2209, del 17-02-1994 (1994/830562)

ORDRE de 24 de gener de 1994, de la Conselleria de Sanitat i Consum, per la qual s'estableixen les tarifes aplicables a l'assistència sanitària amb mitjans aliens a la Conselleria de Sanitat i Consum, durant els anys 1993 i 1994, en la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/01/24/(2)/dof/vci/html**

### Dades del document

Número de DOGV
:   2209

Data del DOGV
:   17-02-1994

Secció del DOGV
:   DISPOSICIONS GENERALS

Número del document
:   1994/830562


Data del document
:   24-01-1994

Organisme emissor
:   Conselleria de Sanitat i Consum

Tipus de document
:   Ordre

Correcció d'errades

ORDRE de 24 de gener de 1994, de la Conselleria de Sanitat i Consum, per la qual s'estableixen les tarifes aplicables a l'assistència sanitària amb mitjans aliens a la Conselleria de Sanitat i Consum, durant els anys 1993 i 1994, en la Comunitat Valenciana. [94/0780]  
Basant-me en l'article 90.4, de la Llei 14/86, de 25 d'abril, General de Sanitat,  
ORDENE  
Article primer  
S'autoritza la revisió de les tarifes aplicables a l'assistència sanitària prestada amb mitjans aliens a la Conselleria de Sanitat i Consum, per als anys 1993 i 1994, en la forma i quanties que s'indiquen.  
Article segon. Hospitalització  
Les tarifes d'hospitalització concertades per a l'any 1993 i 1994 seran les que figuren en l'annex I d'aquesta ordre, en funció de cada dia d'estància i llit ocupat, segons el grup i nivell establert per a cada centre concertat, s'ha de diferenciar la tarifa corresponent als casos d'actuació amb metges propis del centre d'aquella altra tarifa a aplicar quan intervinguen els metges de la Conselleria de Sanitat i Consum assignats al centre respectiu.  
Article tercer. Assistència ambulatòria  
Els centres hospitalaris que tinguen concertada l'atenció de malalts beneficiaris de la Seguretat Social en règim ambulatori, percebran per primeres consultes, intervencions quirúrgiques ambulatòries i urgències els preus que figuren en les tarifes esmentades en l'annex II d'aquesta ordre.  
Les consultes successives i revisions ambulatòries post-hospitalàries es pagaran al preu que resulta de calcular el 50% de la primera consulta.  
No obstant el que es disposa en els apartats anteriors als centres hospitalaris oncològics, se'ls podrà pagar per cada consulta ambulatòria, primera o successiva, o revisions posteriors al primer tractament, la tarifa fixada per a l'estància al grup i nivell en el qual el centre està classificat sempre i quan estiga concertat com a oncològic per la Conselleria de Sanitat i Consum.  
Article quart. Serveis sanitaris de diagnosi i tractament  
Les tarifes vigents a 31 de desembre de 1992, per a serveis o prestacions assistencials, no patiran cap modificació per a l'exercici de 1993, i es podran incrementar per a l'exercici de 1994, com a màxim, en un 3,5% (excepte les tarifes per procediments quirúrgics que mantindran les tarifes actuals), no podran excedir, en cap cas, els imports que figuren en l'annex III d'aquesta ordre.  
La pròtesi que calgués implantar al malalt beneficiari de la Seguretat Social hospitalitzat en l'establiment sanitari corresponent, es podrà facturar a càrrec de la Conselleria de Sanitat i Consum sempre que aquesta prestació es trobe recollida en el concert vigent. Perquè es puga procedir a la liquidació de l'esmentat import s'haurà d'adjuntar a la documentació que el centre concertat tramet mensualment a l'Àrea Territorial de la Conselleria de Sanitat i Consum, l'original de l'abonament de les factures per l'establiment concertat, per aquest concepte.  
Article cinquè. Compensació de despeses  
1. L'àrea territorial corresponent de la Conselleria de Sanitat i Consum, pagarà per cada sessió d'hemodiàlisi domiciliària amb màquina, en concepte de compensació de les despeses d'aigua, electricitat i la resta de despeses que es produesquen en el domicili del malalt, la quantitat de sis-centes quaranta-vuit pessetes (648 PTA) per a l'exercici de 1993, i sis-centes setanta-una pessetes (671 PTA) per a l'exercici de 1994, al malalt o, en el seu cas, al representant legal d'aquest. Aquest import es liquidarà per mensualitats corresponents a les sessions efectuades en el darrer mes.  
El nombre de sessions realitzades s'establirà a partir de la facturació presentada per l'empresa concertada per al subministrament del material de diàlisi i durà la conformitat del Cap del Servei de Nefrologia encarregat de la vigilància del malalt.  
En cap cas el nombre de sessions objecte de compensació podrà ser superior a divuit (18) al mes.  
2. L'àrea territorial corresponent a la Conselleria de Sanitat i Consum pagarà als beneficiaris de la Seguretat Social sotmesos a oxigenoteràpia domiciliària amb concentrador, en concepte de compensació de les despeses d'electricitat i la resta de despeses que es produesquen en el domicili del malalt, derivats dels concentradors, la quantitat de dues mil cinc-centes trenta-nou pessetes (2.539 PTA) mensuals, durant l'any 1993, i dues mil sis-centes vint-i-vuit pessetes (2.628 PTA) durant l'any 1994, al malalt o, en el seu cas, al representant legal d'aquest. Aquest import es liquidarà per mensualitats corresponents al tractament efectuat en el darrer mes.  
La justificació del subministrament es realitzarà mitjançant la facturació presentada per l'empresa concertada per al subministrament del material d'oxigenoteràpia a domicili amb concentrador.  
Article sisè. Trasplantament i explantament renal  
En els centres concertats per a l'hospitalització, amb intervenció dels metges del centre que estiguen autoritzats per a realitzar trasplantaments i/o explantaments renals quan es practiquen aquests a assegurats o beneficiaris de la Conselleria de Sanitat i Consum amb dret a la prestació d'assistència sanitària, a sol·licitud d'aquesta i en la forma que s'establesca, es pagaran al centre, tant per a 1993 com per a 1994:  
- Per cada transplantament renal 600.000 PTA  
- Per cada explantament renal bilateral 400.000 PTA  
Article setè  
Després de l'autorització de la Conselleria de Sanitat i Consum es podran subscriure concerts singulars les condicions econòmiques dels quals s'establiran en base a procediment de tractament i/o diagnosi.  
Així mateix, la Conselleria de Sanitat i Consum podrà autoritzar la subscripció de concerts per {REF pressupost anual tancat} amb entitats públiques o privades en els quals s'establesca l'activitat a realitzar durant l'exercici econòmic.  
Article vuitè  
Les tarifes a pagar als ajuntaments i la resta d'entitats, durant els anys 1993 i 1994, per la utilització dels Consultoris d'Atenció Primària (CAP) de la seua titularitat, no patiran increment durant l'any 1993, i s'incrementarà en un 3,5%, durant l'any 1994, la quantia que es percep a l'entrada en vigor d'aquesta ordre, amb un màxim mensual de dues-centes trenta mil pessetes (230.000 PTA).  
Article novè  
En les tarifes indicades en els darrers articles estan inclosos tots els impostos, taxes i càrregues legals establerts o que puguen establir-se durant la vigència d'aquestes tarifes, considerant-se les tarifes estipulades com a preu cert.  
Article deu  
La revisió de les condicions econòmiques es realitzarà pel procediment establert en l'Ordre de 26 de juny de 1992, de la Conselleria de Sanitat i Consum (DOGV núm. 1825, de 14.07.92).  
Article onze  
La revisió de les condicions econòmiques dels concerts d'anys anteriors a 1993 que per diversos motius encara estiguen pendents d'efectuar-se, es realitzarà pel procediment establert en cadascuna de les ordres de revisions de tarifes per a l'exercici econòmic corresponent.  
DISPOSICIONS FINALS  
Primera  
Es faculta la Direcció del Servei Valencià de Salut per a l'establiment de tantes instruccions com siguen necessàries per a l'aplicació d'aquesta ordre.  
Segona  
Aquesta ordre produirà efectes des del primer de gener de 1993 i 1994, respectivament.  
València, 24 de gener de 1994  
El Conseller de Sanitat i Consum,  
JOAQUÍN COLOMER SALA


Còpia Permalink ELI